**Molėtų rajono savivaldybės taryba**

**SPRENDIMAS**

**DĖL Molėtų RAJONO SAVIVALDYBĖS ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS SUDARYMO IR JOS NUOSTATŲ PATVIRTINIMO**

2022 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 5, 6, 61, 7 dalimis, 16 straipsnio 2 dalies 6 punktu, Lietuvos Respublikos želdynų įstatymo 5 straipsnio 1 dalies 4 punktu, 25 straipsniu, Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2019 m. rugsėjo 26 d. sprendimu Nr. B1-179 „Dėl Molėtų rajono savivaldybės tarybos veiklos reglamento patvirtinimo“, 79, 130, 132, 134, 135 punktais, atsižvelgdama į Molėtų rajono savivaldybės mero 2022 m. vasario 10 d. potvarkį Nr. B4-12 „Dėl kandidatūrų teikimo į Molėtų rajono savivaldybės želdynų ir želdinių apsaugos, priežiūros ir tvarkymo komisiją“, Molėtų rajono savivaldybės administracijos direktoriaus 2022 m. vasario 10 d. siūlymą Nr. B88-5 „Dėl narių siūlymo į Molėtų rajono savivaldybės želdynų ir želdinių apsaugos, priežiūros ir tvarkymo komisiją“ ir asociacijos Molėtų miesto bendruomenė 2022 m. vasario 10 d. raštą Nr. MMB-1 „Dėl atstovo delegavimo“,

Molėtų rajono savivaldybės taryba n u s p r e n d ž i a:

1. Sudaryti Molėtų rajono savivaldybės želdynų ir želdinių apsaugos, priežiūros ir tvarkymo komisiją (toliau – Komisija):

Vaida Saugūnienė - Molėtų rajono savivaldybės mero pavaduotoja (komisijos pirmininkė);

Gediminas Putvinskas - Molėtų rajono savivaldybės administracijos Architektūros ir teritorijų planavimo skyriaus vedėjas (komisijos pirmininko pavaduotojas);

Lina Spranginienė - Molėtų rajono savivaldybės administracijos Architektūros ir teritorijų planavimo skyriaus specialistė (komisijos narė ir sekretorė);

Inga Jurčenko - Molėtų rajono savivaldybės administracijos Statybos ir žemės ūkio skyriaus vyriausioji specialistė (komisijos narė);

Juozas Kuliešius - Molėtų miesto, Liepų seniūnaitijos, seniūnaitis (komisijos narys);

Aušra Misiūnienė - asociacijos „Molėtų miesto bendruomenė“ želdynų projektų vadovė (komisijos narė).

2. Patvirtinti Molėtų rajono savivaldybės želdynų ir želdinių apsaugos, priežiūros ir tvarkymo komisijos nuostatus (pridedama).

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras